Kommer oor toename van geweld in Sirië | Nuus24
Kommer oor toename van geweld in Sirië 2012-12-17 09:43
Damaskus sê nee vir eensydige skietstilstand
Ban Ki-moon veroordeel Siriese ontploffings
Verenigde Nasies – Dr. Ban Ki-moon, sekretaris-generaal van die Verenigde Nasies, is bekommerd oor die "dramatiese toename" van geweld in Sirië, het sy woordvoerder Sondagaand gesê.Ban het gewaarsku dat aanvalle op burgerlikes in die 21 maande oue konflik as oorlogsmisdade beskou kan word, het Martin Nesirky, woordvoerder van die Verenigde Nasies, gesê.Sy uitlatings kom nadat Siriese weermagvliegtuie die Yarmuk-vlugtelingkom in Damaskus aangeval het nadat regeringsmagte hul stryd teen rebelle suid van die hoofstad verskerp het. Aktiviste het gesê minstens agt mense is dood."Die sekretaris-generaal is bekommerd oor die voortdurende dramatiese toename van geweld in Sirië oor die afgelope paar dae en die gevaar waarin burgerlikes in die gebied hulself bevind," het Nesirky gesê.– Volg Nuus24 op Twitter
Lees meer oor: ban ki-moon | sirië | geweld | verenigde nasies VOLGENDE OP NUUS24X